**Christopher Ashton Kutcher** (\* 7. február 1978, Cedar Rapids, Iowa, Spojené štáty) je americký herec, producent, investor a bývalý model.

Detstvo
-------

Kutcher sa narodil v Cedar Rapids v Iowe, matke Diane (rod. Finnegan), zamestnankyni Procter & Gamble a otcovi Larrymu M. Kutcherovi, pracovníkovi továrne. Jeho otec má český pôvod, zatiaľ čo matka má české, nemecké a írske korene. Vyrastal v relatívne konzervatívnej katolíckej rodine. Má staršiu sestru menom Tausha a brata, dvojča, Michaela, ktorý v detstve podstúpil transplantáciu srdca. Michael má detskú mozgovú obrnu a je hovorcom advokátskej organizácie s názvom Reaching for the Stars. Michaelova kardiomyopatia zapríčinila Kutcherovi veľmi stresujúci rodinný život. Povedal, že sa nechcel vracať domov a zisťovať nové zlé správy o bratovi: „Snažil som sa byť taký zaneprázdnený, aby som si nepripúšťal tieto pocity." Kutcher uviedol, že keď mal 13 rokov, zamýšľal spáchať samovraždu, aby zachránil život svojho brata transplantáciou srdca.

Počas strednej školy objavil záujem o herectvo a účinkoval v školských hrách. Ale nastali rodinné problémy a jeho rodičia sa rozviedli, keď mal 16 rokov. 

Kutcher sa v auguste 1996 zapísal na University of Iowa na odbor biochemické inžinierstvo, motivovaný túžbou nájsť liek pre svojho brata. Pracoval ako letný brigádnik v oddelení obilnín v podniku Cedar Rapids. Niekedy predal aj svoju krv.

Kariéra
-------

### Modeling

Po účasti v súťaži IMTA v roku 1998 podpísal zmluvu s ďalšou modelingovou agentúrou v New Yorku. Objavil sa v reklamách pre Calvina Kleina a iných módnych návrhárov.

### Herectvo

Po svojom úspechu v modelingu sa presťahoval do Los Angeles. Po prvom konkurze bol obsadený ako Michael Kelso v televíznom seriáli *Tie roky sedemdesiate (That '70s Show)*, kde hral od roku 1998 do 2006. Neúspešne sa zúčastnil konkurzu na obsadenie role Dannyho Walkera vo filme *Pearl Harbor* (2001). Objavil sa v niekoľkých komediálnych filmoch, ako *Medové týždne* (2003), *Dvanásť do tucta* (2003) a drámy *Osudový dotyk* (2004), kde hral konfliktného mladého muža, ktorý cestuje v čase. Film získal zmiešané až negatívne recenzie, ale bol finančne úspešný.

V roku 2003 produkoval a hral vo vlastnej šou na MTV s názvom Punk'd. Tiež je výkonný producent televíznych reality šou.

Pre konflikty na natáčaní filmu *Záchranári* (2006) mu nebola predĺžená zmluva na ôsmu a poslednú sériu sitcomu *Tie roky sedemdesiate*, aj keď sa objavil v prvých štyroch epizódach (pripočítaný ako hosťujúca hviezda) a vrátil sa vo finálnej časti. Kutcher produkoval a hral v roku 2010 v akčnej komédií *Vrahúni*, v ktorej stvárnil nájomného vraha. 

### Investície

Okrem zábavného priemyslu Kutcher úspešne investoval do niekoľkých high-tech start-upov. Je spoluzakladateľom rizikového kapitálu firmy Instruments. 29. októbra 2013 spoločnosť Lenovo oznámila, že najala Kutchera ako produkčného inžiniera.

Kutcher bol súčasťou manažérskeho tímu pre Ooma. Stojí na čele marketingovej kampane a produkoval virálne videá na propagáciu tejto služby. So svojím partnerom z Katalyst Films, Jasonom Goldbergom vytvoril interaktívnu zložku pre spoločnosť Katalyst s názvom Katalyst Media. Ich prvý projekt bol animovaný film *Blah Girls*.

Kutcher investoval so sietí talianskych reštaurácii Dolce a japonských tematických reštaurácii s názvom Geisha House, nachádzajúcimi sa v NYC a Atlante.

### Ostatné projekty

V roku 2009 založil spolu so svojou vtedajšou manželkou Demi Moorovou medzinárodnú organizáciu na ochranu ľudských práv, DNA Foundation, neskôr známu ako Thorn, ktorá bojuje proti sexuálnemu vykorisťovaniu detí a šíreniu detskej pornografie po celom svete.

Osobný život
------------

### Vzťahy

Od roku 2002 chodil s herečkou Brittany Murphy, s ktorou sa rozišiel kvôli herečke Demi Moorovej. S ňou sa 24. septembra 2005 zosobášil na súkromnej ceremónii, vedenej rabínom v Kabbalah Center, ktorej sa zúčastnilo asi 150 blízkych priateľov a rodina, vrátane Brucea Willisa, Mooreovej ex-manžela. 17. novembra 2011 Mooreová vydala vyhlásenie, oznamujúce svoj úmysel ukončiť svoje manželstvo s Kutcherom. Po viac ako roku odlúčenia podal Kutcher žiadosť o rozvod, ktorý bol 27. novembra 2013 realizovaný.

Kutcher v apríli 2012 začal chodiť s bývalou kolegyňou Milou Kunisovou zo seriálu *Tie roky sedemdesiate*. Vo februári 2014 sa pár zasnúbil a v tom istom roku sa im narodila dcéra Wyatt Isabelle. V júli 2015 sa vzali a v novembri 2016 Mila porodila syna Dimitriho Portwooda.

Kutcher s kolegom zo seriálu *Dva a pol chlapa*, Jonom Cryerom, september 2011

Filmografia
-----------

### Herec

Film| Rok | Názov | Rola | Poznámky |
| --- | --- | --- | --- |
| 1999 | *Už to príde* | Louie |  |
| 2000 | *Je to na tebe* | Jim Morrison |  |
| 2000 | *Falošná hra* | College Kid |  |
| 2000 | *Kámo, kde mám fáro?* | Jesse Montgomery III |  |
| 2001 | *Texaskí rangeri* | George Durham |  |
| 2003 | *Medové týždne* | Tom Leezak |  |
| 2003 | *Šialené rande* | Tom Stansfield |  |
| 2003 | *Dvanásť do tucta* | Hank |  |
| 2004 | *Osudový dotyk* | Evan Treborn |  |
| 2005 | *Hádaj, kto príde* | Simon Green |  |
| 2005 | *Takmer ako láska* | Oliver Martin |  |
| 2006 | *Atentát v Ambassadore* | Fisher |  |
| 2006 | *Záchranári* | Jake Fischer |  |
| 2006 | *Lovecká sezóna* | Elliot (hlas) |  |
| 2008 | *Svadobná noc v Las Vegas* | Jack Fuller |  |
| 2009 | *Samec* | Nikki |  |
| 2009 | *Vzájomné objatia* | Walter |  |
| 2010 | *Valentín* | Reed Bennet |  |
| 2010 | *Vrahúni* | Spencer Aimes |  |
| 2011 | *Hlavne nezáväzne* | Adam Franklin |  |
| 2011 | *Silvestrovská noc* | Randy | Časť: „Elevator Story" |
| 2013 | *Jobs* | Steve Jobs |  |
| 2014 | *Annie* | Simon Goodspeed | Medailónik |
| 2014 | *The Man Who Saved the World* | Seba samého | Document |
| 2017 | *The Long Home* | Nathan Winer, Sr. |  |
|

Televízia| Rok | Názov | Rola | Poznámky |
| --- | --- | --- | --- |
| 1998 – 2006 | *Tie roky sedemdesiate* | Michael Kelso | 183 epizód
Hlavná rola (1. – 7. séria)
Hosťujúca rola (8. séria) |
| 2001 | *Just Shoot Me* | Dean Cassidy | Epizóda: „Mayas and Tigers and Deans, Oh My" |
| 2002 | *Grounded for Life* | Cousin Scott | Epizóda: „Dust in the Wind" |
| 2003 – 2007; 2012 | *Punk'd* | Seba samého | Tvorca, moderátor, producent |
| 2005 | *Robot Chicken* | Michael Kelso
Michael Knight
Templeton 'Faceman' Peck
TiVo Addict (hlasy) | 3 epizódy |
| 2008 | *Miss Guided* | Beaux | Epizóda: „Hot Sub" |
| 2011 – 2015 | *Dva a pol chlapa* | Walden Schmidt | Hlavná rola (9. – 12. séria); 84 epizód |
| 2013 | *Men at Work* | Eric | Epizóda: „Long Distance Tyler" |
| 2016 | *Griffinovci* | Seba samého (hlas) | Epizóda: „Candy, Quahog Marshmallow" |
| 2016 – 2020 | *The Ranch* | Colt Bennett | Hlavná rola; 80 epizód |
| 2017 | *The Bachelorette* | Seba samého | Epizóda: „Season 13, 139 overall" |

Referencie
----------

1. ↑   *Ashton Kutcher Biography (1978–)* [online]. FilmReference.com, [cit. 2013-10-31]. Dostupné online.
2. ↑   *Ashton Kutcher* [online]. Fox19. Fox, [cit. 2011-05-19]. Dostupné online. Archivované 2011-09-27 z originálu.
3. ↑   Monitor. *Entertainment Weekly*, Feb 8, 2013, s. 22.
4. ↑  KENNEDY, Dana. You can call him Chris. *Los Angeles Times*, August 10, 2003. Dostupné online [cit. 2013-08-13].
5. ↑   *Ashton Kutcher Biography* [online]. Filmreference.com, [cit. 2008-10-29]. Dostupné online.
6. ↑   *Interview With Ashton Kutcher — Part 2* [online]. America's Intelligence Wire, September 6, 2006, [cit. 2008-10-29]. Dostupné online.
7. ↑  Stated on *The Tonight Show with Jay Leno*, August 12, 2003
8. ↑  "Living The Dream – The Making of Spread" (Commentary with Ashton Kutcher saying; *"I'm from the Mid West. I'm from a Catholic family, from a relatively conservative environment."*), *Spread on DVD*, Katalyst Films, 2009.
9. ↑  BRANNIGAN, Joseph. *Surprise! Ashton Kutcher Has a Twin Brother* [online]. Tv.yahoo.com, September 9, 2011, [cit. 2012-06-14]. Dostupné online.
10. ↑   *Hollywood.com* [online]. [Cit. 2007-10-06]. Dostupné online. Archivované 2005-04-14 z originálu.
11. ↑   Frey, Jennifer (October 3, 2006). "Ashton Kutcher: More than meets the eye?". Theledger.com. Retrieved August 18, 2013.

Iné projekty
------------

Commons
* Spolupracuj na Commons Commons ponúka multimediálne súbory na tému **Ashton Kutcher**

Zdroj
-----

*Tento článok je čiastočný alebo úplný preklad článkov Ashton Kutcher na českej Wikipédii a Ashton Kutcher na anglickej Wikipédii.*

Autoritné údaje: * BnF: 14195168v
* GND: 130884324
* ISNI: 0000 0001 1438 3549
* LCCN: n2004039995
* NK ČR: xx0033152
* VIAF: 14983601
* WorldCat: lccn-n2004039995